39. schôdza NR SR - 6.deň - B. popoludní
Dátum: 2025-09-17
Poslanec: Matovič, Igor (SLOVENSKO)
Druh vystúpenia: Vystúpenie v rozprave

Ďakujem veľmi pekne. Takže poďme in medias rest, lebo však teda obmedzili nám čas. Koľko máme pre 14.poslancov? Až hodinu nula sedem. Rozprávať a kritizovať, čo je úloha opozície, to, že tu Kamenický si vymyslel ďalšie okrádanie ľudí za 2,7 miliardy eur. 2,7 miliardy eur. Veľmi zjednodušene, keď to vypočítame, deleno 5,7, pardon, 5,4 milióna ľudí. Kamenický prišiel sem s návrhom, ako okradnúť každého občana SR o 500 eur. A oni nám na to dajú hodinu nula sedem. pre 14tich, lebo však nepatrí sa o tom rozprávať, lebo treba kradnúť rýchlo a hlavne bez pozornosti médií a bez pozornosti ľudí. Bože chráň, aby sa ľudia a voliči smeru, na ktorých tento biznis, táto mafiánska skupina, ktorá si z politiky urobila biznis, má postavenie, aby bože chráň títo ľudia došli vlastne na to, že o nich idú znova okradnúť. Takže povedzme si najprv, alebo tak, čo chcem ja, myslím si, že potom po mne moji kolegovia povedia k iným veciam, ale ja sa chcem zamerať na jedno kľúčové a mimoriadne podľa mňa podlé klamstvo, ale dovolím si dať takú poznámku, že možno to nie je klamstvo zo strany diletanta Kamenického, ale možno on je tak hlúpučký, že on tomu nerozumie a tým pádom by sme mu nemali to odpustiť ako ministrovi financií, ale mali by sme pozerať na neho ako naozaj takého neschopáčika, ktorý sa teda iba vyskytol ako v pozícii ministra financií. Takže, a v čom teda to klamstvo, alebo ten kľúčový fakt, na ktorom postavil všetky ožobračovania, či prvé, druhé, alebo teda toto tretie? Aké to kľúčové klamstvo je? Kľúčové klamstvo znie, že Matovič rozhúkal verejné financie.No, a teraz si pozrime, aká je pravda. Kamenického bludy ma nezaujímajú, ale pozrime sa na to, že čo hovorí nezávislý sudca, a to je Európska komisia, ktorá zhromažďuje informácie o hospodárení všetkých 27 členských krajín. Priebežne sa tieto informácie aj notifikujú. To znamená, že nie raz sa posiela údaj, aký bol deficit, ale ak sa náhodou v dodatočných rokoch nasledujúcich zistí, že niečo zle sa vypočítalo, tak prebiehajú tzv. notifikácie. To znamená, že prebieha jarná , jesenná notifikácia údajov pre inštitúciu, ktorá je podriadená Európskej komisii, ktorá sa nazýva Európsky štatistický úrad, alebo v skratke Eurostat. Tento zhromažďuje informácie, aby sa vedelo porovnávať, ktorá krajina ako zodpovedne hospodári. No, a teraz poďme k veci. Ideme od konca či od začiatku, ale to je v podstate jedno. Ja tu mám pred sebou teraz 9 posledných rokov. Ako teda SR hospodárila, ako to vykazuje Európska komisia, overené dáta, čierne na bielom, žiadne Kamenického bludy. Takže, minulý rok Slovensko bolo, keď dobre počítam, za nami bolo Rumunsko, Poľsko, Francúzsko, čiže 27, 26, 25. - 24. najhoršie z 27 krajín. A to už po druhej konsolidácii. Pardon, to je za tento rok. Budeme dvadsiatí. Nie, za minulý rok to je. Čiže 24. najhorší v hospodárení za minulý rok z 27 krajín. Tento rok, podľa predbežných dát Európskej komisie, to vyzerá, že budeme ešte o jednu priečku horší, že budeme 25. z 27 krajín v Európskej únii. Rok predtým, v roku 2023, keď takisto sem prišiel v Kamenický a znova tie isté svoje bludy tu rozprával, kedy už oni boli zodpovední za podstatnú časť deficitu v toho roku, lebo ešte pred Vianocami rýchlo, jak po nebohom, porozdávať 1,5 miliardy, naverímvboha, cez leto, keď už bola padnutá vláda, úradnícka vláda, tak aj vtedy sa nenechali zaprieť a teda s niektorou časťou vtedajšej bývalej koalície tu robili veľké seky do verejných financií. Takže plnú zodpovednosť za hospodárenie v roku 2023 už je na Kamenickom neschopnom. Tak vtedy sme boli 23. Takže minulý rok 24., tento rok 25., podľa predbežných dát. Predtým 23. z 27 krajín. Takto zodpovedne tu vie hospodáriť tento diletant v pozícii ministra financií. Áno, môžeš si povedať, Čudákovi, čomu hovoríš diletant? Ale ten je človek zodpovedný za to, že ako Slovensko bude žiť nasledujúce roky a desaťročia. Čo tu ako budú žiť naše deti a vnúčatá, aké budú dôchodky v budúcnosti. A keď raz je niekto neschopný minister financií a vedie tú krajinu do Grécka, lebo ako prvá, druhá, tretia konsolidácia furt každý rok dlh sedem miliard, tak asi je to krásny dôkaz, čierny na bielom, že je totálne neschopný. Čoho iného to môže byť svedectvom? No a teraz sa pozrime, keď teda oni v priemere tieto roky hospodária na 24. mieste, keď teda tento majster sveta, čo si teda o sebe myslí, ak on teda tie financie ovláda, 24. z 27 krajín, ako hospodáril ten, ktorý tu pred vami stojí, ktorý áno, v živote nepoužil bankomatovú kartu, z čoho si tento robí srandu, ak kebyže to je práve parameter, kedy teda vie človek spravovať verejné financie. Tak tento človek, čo tu pred vami stojí, v tých najťažších rokoch 2020, 2021 a 2022, v porovnaní s ním, keď teda mal skóre, že 23., 24. a 25. najhorší, tak ja som bol v 20. roku deviaty, v 21. roku štrnásty, a v 22. jedenásty. Čiže v priemere jedenásty najlepší v hospodárení z 27 krajín v rámci Európskej únie. A tento trkvas, prepáčte, tak musím povedať, tu verklíkuje už asi tisíckrát v médiách, že Matovič zle hospodáril. Tak čo je lepšie? Byť jedenásty na stupni výťazov, alebo dvadsiatyštvrtý, jak ten trkvas, čo tu teraz generuje za posledné roky. On 24., tretí od konca z 27 krajín, a ja prvýkrát, prvýkrát naša vláda podľa rozhodnutia Európskej komisie, prvýkrát sme boli vláda, ktorá hospodárila lepšie ako priemerná krajina v Európskej únii. Prvýkrát. Za existenciu SR. Ani ten slávny, môžem aj to zverejniť, ani ten slávny Mikloš, mal plus minus rovnaké deficity ako tento tu, ani nebudem hovoriť, čo si o ňom myslím. Čiže rovnako neschopné vo výsledku verejnej financií sa počíta deficit. Deficit je nový dlh, ktorý vláda vytvorí. Lebo logicky, keď jednoducho niečo vyberiete od ľudí, niečo dáte ľuďom a máte medzi tým rozdiel, tak to je sekera v šenku, ale vo verejných financiách je to deficit. Ak zrátate deficit aj alebo tu sekeru, nielen v štátnom rozpočte, ale aj v samospráve, aj v sociálnej poisťovne, aj v zdravotných poisťovniach, tak je to deficit verejných financií. On, samozvaný finančný boh, ktorý už trikrát sa rozhodol lynčovať ľudí konsolidáciou na budúci rok chce na ľuďoch, ukradnúť im 7,4 miliardy eur. Lebo dodnes nepovedali ani jedno euro, že kde bude vláda reálne šetriť. Ani nepredložil taký návrh, nič. Čiže zatiaľ je to len ale na ľuďoch. A tie konsolidácie sa narátavajú. Čiže v prvom roku 2 miliardy, v minulom 2,7. Teraz tu prišiel znova s 2,7.On asi iné číslo nepozná, keď si skopíroval tú dôvodovku, tak skopíroval aj číslo. To tak plagiatori robia. A tým pádom dokopy to je 7,4 miliardy eur tento diletant ide budúci rok ukradnúť, ukradnúť ľuďom. 7,4 miliardy eur. A výsledok? Deficit znova bude 6 miliard. 6,3 či 6,4 miliardy mu to vychádza. Lebo teda šak on asi nevie inak. A ja sa potom pýtam z tohto miesta. Ako je možné? Ako je možné? A to sú druhé dáta, ktoré tu chcem hovoriť. Bože chráň, nemôžem ukázať vizuálnu pomôcku, lebo my sme tu takí trošičku, že v dnešnej dobe, keď už je doba umelej inteligencie, my si to ani obrázky nemôžeme ukazovať, lebo na tých obrázkoch by bola pravda a to by sa pádom nepáčilo. Tak teda budem vám to, prepáčte ľudia, len hovoriť. V roku 2022, a porovnáme si dva roky. Môj 2022. Najťažší rok, keď ešte aj tá Ukrajina, tá vojna tam začala, kedy ten váš kamarát, vrah Putin, zaútočil na Ukrajinu a rozhodol sa tam zabíjať ľudí. A vy mu drukujete a ten váš blbec predseda tam ešte chodí a chodí mu tam bozkávať päty na Červené námestie. Za to, že zabíja nevinných ľudí. Tak v tom roku 2022, najťažšom roku pre Slovensko som ja hospodáril v štátnom rozpočte s 23,5 miliardami. A to boli výdavky rozpočtu. 23,5 miliardy. Viete, koľko má on tento rok? A nemá žiadne krízy. Čiže ja v najťažšom roku 23,5 miliardy a on 33,9 miliardy. O 10,4 miliardy eur navyše. A nemá žiadne krízy. Na rozdiel odo mňa, že sme museli platiť ľudí, ktorí boli doma na Kurzarbeite, lebo jednoducho nechceli sme pripustiť, aby firmy prepustili milión ľudí, tak sme im platili, áno, za to, že boli doma 80% z ich mzdy. Milión ľudí platených, utečencov státisíce, platili sme hotely, všetko s tým súvisiace, áno, pomáhali sme aj Ukrajine, áno, sanovali sme aj prudký nárast cien energie a tie energie boli trhové ceny 6-7 rázy vyššie, ako sú teraz. Čiže nás to stalo strašné miliardy peňazí. A všetko tento človek, ktorý tu pred vami stojí, ufinancoval v roku 22 s 23,5 miliardami výdavkov. A na konci roku 2022, keď sa to podčiarklo, tak som urobil deficit 1,8 miliardy eur. 1,8 miliardy eur. Jedenásty najlepší v celej Európskej Únii. Viete, ako hospodári on tento rok? Po prvé, nemá žiadne krízy, v kasičke 10,4 miliardy na výše, na výdavkoch. A viete, aký bude mať deficit? O 300 percent vyšší, ako som mal ja v roku 2022. 7,2 miliardy eur. Toto neschopné čudo spraví 4-krát väčší deficit tento rok, ako som ja urobil v tom naťahžšom roku, kedy sme z toho financovali všetky krízy. A teraz vy ===== v roku 2022. 7,2 mld. eur, toto neschopné čudo, toto neschopné čudo spraví štyrikrát väčší deficit tento rok ako som ja urobil v tom najťažšom roku, kedy sme z toho financovali všetky krízy. A teraz vy sa pýtate, možno to, ako je možné a je veľmi jednoduchá odpoveď. Matovič nedovolil kradnúť a Fico kradnúť dovolil. To je Alfa Omega, na Slovensku je peňazí dosť, len politici nesmú kradnúť. My sme to ukázali, že keď sme dokázali najťažšie roky ufinancovať, s takými deficitmi ako som povedal ten príklad z roku 2022, tak ak by sme my nemali krízy, my by sme boli v pluse. Oni bez kríz, 24. od konca. 24. od konca v priemere, on tu ešte jasné, že bez kože na tvári príde a mudruje, že oni tu zdedili nejaké zlé financie a on to musí sanovať a oni to musia teda riešiť a debiliny, a to je nebezpečie, pozor. My máme ministra financií diletanta, ktorý tej robote buď absolútne nerozumie, lebo ak by tomu rozumel, tak nemôže predsa hovoriť, že keď sme drasticky zvýšili, či zlepšili hospodárenie, lebo tie roky predtým 2016, 17, 18 a 19 sme boli 21. od konca, alebo teda od konca spredu, 21. najhorší, 20. najhorší, 21. najhorší, 20. najhorší v roku 2019, keď už tuto Lacika bol ministrom financií, 20. najhorší. A tu tento amatér, ktorý prišiel, áno že v živote neplatil bankomatovou kartou, prišiel a hneď na druhý rok 2020 COVID, katastrofa celoeurópska, celosvetová a zrazu sme boli 9. najlepší. Lacika, Boh na zemi samozvaný 20., diletant 9. No nejako to nevychádza. A teraz, buď teda je diletant totálny a on tomu fakt nerozumie a on si myslí, že čím si vyššie a čím máš menší deficit, tak tým to je vlastne horšie a je o tom presvedčený, to je dosť nebezpečné, alebo tomu veľmi dobre rozumie a vie, že či si vyšší, tak vlastne máš nižší deficit a je to lepšie hospodárenie a dole to sú tí lúzri ako bol on a pozná pravdu, ale vlastne úmyselne klame. No a teraz vlastne, čo je pre Slovensko horšie, pre verejné financie a pre budúcnosť našich detí a vnúčat, že máme ministra vnútra diletanta, ktorý nerozumie základným číslam, lebo túto tabuľku, keď ju vysvetlím, tak podľa mňa aj babička, ktorá nemala rada matiku a vyšla štyri ľudové, za 3 minúty to pochopí. Keď máme ministra, ktorý nemá IQ ani tej babičky so štyrmi ľudovými, alebo na druhej strane, alebo teda hovoriť o tom, že psychopata, vlastne v tom prípade, lebo však keď akože nerozumie tomu a hrá sa na ministra, tak podľa mňa, to iba psychopat naozaj môže, alebo potom teda máme človeka, ktorý je schopný ... Žiga, Peter, podpredseda NR SR Pán kolega Matovič, dohodnime sa takto, že vy nebudete urážať pána ministra a pán minister nebude, pán minister, vy nebudete skákať do reči pánovi poslancovi Matovičovi, keď bude chcieť, prihlásite sa, budete ... Pán Matovič, vy máte dostatočnú slovnú zásobu, aby ste nemuseli používať tieto slová a nemuseli urážať pána ministra. Vieme to o sebe, takže pokračujte, ale bez urážania. Ďakujem. Matovič, Igor, poslanec NR SR Ale, ináč to je super, že vieme to o sebe, v podstate tým sa môžme rozlúčiť dobre? Všetci vieme, že čo je pán minister, som to dostatočne povedal, teraz už budem hovoriť iba tri bodky, ale viete, že koho pravda môže uraziť, tak tiež sú to asi tie tri bodky, ale však dobre, nech mu je odpustené, a toto ak chce niekto povedať, a preto som išiel vystúpiť, je to mimoriadne ohrozenie verejných financií, Slovenska, lebo mať, či už neschopáka, ktorý tomu nerozumie, alebo úmyselného klamára, ktorý sakra tomu rozumie a naschvál klame, lebo sa spolieha, že tie jeho ovečky môže donekonečna klamať, ony to nikdy nepochopia. Jedno aj druhé je mimoriadne ohrozenie. Možno poviete, že zbytočne tu teraz akože straším, ale Slovensko sa nachádza v tom rebríčku verejných financií a s perspektívou našich, ako by som povedal, aj dlhodobej udržateľnosti verejných financií a pod., vo veľmi zlej kondícii. Ako ono teraz je to fajn, môže prísť prvá kríza a zosypeme sa jako dvojhodinové kozla. Dopadneme ako Grécko a mať potom v pozícii ministra financií, ktorý ide konsolidovať a on si potom vyťahuje vlastne, najprv tu kritizuje Ódorove lego kocky, a potom si z tých Ódorových lego kociek vyberá, že čo vlastne urobiť, čo tiež o niečom svedčí, že asi príliš veľa, veľa, chcel som povedať intelektu, nepoviem to, aby som ho teda náhodou neurazil, ale viete o čom hovorím, to asi nemá k dispozícii, ale bol by som rád, aby vystúpil, ale on je príliš zbabelý vystúpiť, lebo potom na neho môžu ľudia reagovať a keď ľudia na neho idú reagovať, tak potom si radšej objedná, že zavri hubu, odhlasujme, že skracujeme rozpravu, ukončujeme rozpravu, a potom nejaký Raši v pozícii predsedu parlamentu, to bez problémov vyhovie. Takže pozývam tohto ..., aby sem prišiel a aby teda povedal jedno jediné číslo, ktoré som povedal klamlivé, alebo v ktorom som zavádzal. To, čo som tu prezentoval, bola čistokrvná pravda z oficiálnych údajov Európskej komisie, alebo to aj podriadené organizácie Európskej komisie z Európskeho štatistického úradu alias Eurostatu, a toto je hospodárenie skutočné ako Slovensko hospodári. Jasné, že ľudia, ktorí roky, rokúce si zvykli klamať svojich voličov a spoliehať sa na to, že vlastne oni to úplne nechápu a budeme im hovoriť len tak po povrchu nejaké veci, aby nám to verklíkovali ďalej, dupľom na tých sociálnych sieťach, ale spoliehať sa na to, že vlastne sa uspokoja s ich klamstvami, lebo im veria to, čo im na perách, alebo z pier im pomaly čítajú, tak jasné, potom takýto ľudia môžu na to pozerať z ilúz, alebo teda v ilúzii, že im to bude fungovať donekonečna. A ja vám chcem iba z tohto miesta povedať, že toto sú tak bohapusté klamstvá, že my túto pravdu vysvetlíme aj vašim voličom a vaši vlastní voliči vás politicky v nasledujúcich politických voľbách popravia. Tak ako vás popravili v roku 2020, že vaši, mnohí vaši voliči to dali Matovičovi, lebo na konci zistili, že vy ste ich roky, rokúce len klamali. Áno, počas COVID-u a vojny, ste ich dostatočne vystrašili, zmagorili, antivaxeri, všetko vám bolo ukradnuté a akýkoľvek argument a klamstvo ste siahli, ale to sa pomalinky hojí. Aj tí antivaxeri spred päť rokov, dnes začínajú rozmýšľať, že počkať, počkať nejako mi to nevychádza. Ako je možné, že ten Kamenický má 11 mld. vyššie výdavky, nemá žiadne krízy, ja to na peňaženke necítim ako obyčajný človek, ktorýkoľvek váš volič a urobí štyrikrát väčší deficit, alebo ten dlh ako ten Matovič. Niečo im nevychádza a verte tomu, že vy nemáte len hlúpych voličov jako vy si myslíte. Vy máte aj takých voličov, ktorí rozmýšľajú a ktorým , keď tieto fakty ukážeme, tak pochopia, že ste ich roky, rokúce klamali, že ste ich podviedli aj s vašimi sľubmi o lacnejších potravinách, energiách a podobných veciach, ako sa nikomu nebude nič brať z toho, čo ľudia majú, citujem, alebo parafrázujem Roberta Fica, týždeň pred voľbami v Sobotných dialógoch. A keď vám pätina vašich voličov odíde, ktorí pochopia, ktorí nenosia hlavu na okrasu, tak ste skončili páni. A títo ľudia, keď raz pochopia, že vy ste ich fakt podviedli a že vy ste sa im snažili tlačiť do hlavy kareláby, ktoré boli v presnom opaku voči pravde, tak verte tomu, že tých ľudí už nezoženiete späť, že tí ľudia vám už v živote ten hlas nedajú. A ja urobím všetko preto, aby som vašim voličom pravdu vysvetlil. (Potlesk.)